《观徐孺子画像》
宋代·林季仲

伯淮卧彭城，绕屋生蓬茨。
天子呼不起，思见岩壑姿。
俾工图其形，衔命日夜驰。
落笔竟不得，韬面以疾辞。
豫章有孺子，同时隐江湄。
栖栖非我事，结庐对风漪。
时人亦罕识，阿堵谁写之。
我闻郭有道，曾遣轻骑追。
疑此言语生，即是茅画师。

作者简介：林季仲[约公元一一三八年前后在世]字懿成，自号芦山老人，永嘉人。生卒年均不详，约宋高宗绍兴八年前后在世。喜为诗，语佳而意新。宣和中进士。高宗时，赵鼎荐为台官，累迁吏部郎。秦桧主和议，季仲引句践事争之，大忤桧，辽罢去。后官太常少卿，知婺州。以直秘阁奉嗣。季仲著有竹轩杂著十五卷，今存六卷，《四库总目》传于世。